Ελληνικό ποδοσφαιρικό τουρνουά Σικάγου

Το Ελληνικό ποδοσφαιρικό τουρνουά (Hellenic Soccer Tournament) είναι μια ετήσια ποδοσφαιρική διοργάνωση μεταξύ ομογενειακών ομάδων που γίνεται στο Σικάγο. Αποτελεί ένα άτυπο πρωτάθλημα των ελληνικών συλλόγων της Βόρειας Αμερικής. Οι αγώνες διεξάγονται κάθε χρόνο στα τέλη Αυγούστου ή αρχές Σεπτεμβρίου στο Ολυμπιακό Πάρκο του Σάουμπουργκ του Ιλλινόις (Schaumburg, Illinois) κοντά στο Σικάγο. 

Η διοργάνωση

Το ελληνικό τουρνουά ξεκίνησε το 2006 με πρωτοβουλία της ιστοσελίδας 'Greeksoccer.com' ως ένα πρωτάθλημα ανεξάρτητων ποδοσφαιρικών ομάδων ομογενών. Στην πρώτη διοργάνωση έλαβαν μέρος οκτώ ομάδες χωρισμένες σε δυο ομίλους (Γαλάζιο και Λευκό) και οι επικεφαλής έπαιξαν στον τελικό. Είναι χαρακτηριστικό πως η πρώτη νικήτρια ονομαζόταν "Καθημερινός Φραπές GR-04" (DAILYFRAPPE.COM/GR-04), από την οποία στη συνέχεια προέκυψε ο μικρός σύλλογος "GR-04 Σικάγου" που αργότερα απορροφήθηκε από την Χελένικ Γιουνάιτεντ. Η απήχηση που είχε μεταξύ των ομογενών είχε ως αποτέλεσμα από την επόμενη χρονιά οι διοργανωτές να "σοβαρευτούν". 

Η διοργάνωση είναι ανοιχτή στη συμμετοχή ποδοσφαιρικών ομάδων ομογενών (επίσημων ή ανεπίσημων) από οποιαδήποτε πόλη ή χώρα της Βόρειας Αμερικής αλλά ουσιαστικά μετέχουν ομάδες μόνο από ΗΠΑ και Καναδά. Έχει εξελιχθεί σε ένα άτυπο πρωτάθλημα των ελληνικών συλλόγων της Β. Αμερικής αλλά και σε ένα ετήσιο αθλητικό πανηγύρι στο οποίο συναντιούνται ομογενείς από διάφορες πόλεις. Εκτός από τις μεγαλουπόλεις: Σικάγο, Νέα Υόρκη, Τορόντο, Μόντρεαλ, Οτάβα έχουν συμμετάσχει ομάδες από πολλά μικρά μέρη όπου ζουν Έλληνες, όπως: Λόντον, Σκάρμπορο, Χάμιλτον, Θόρνχιλ, Ρίτσμοντ Χιλ, Γουίνιπεγκ, Γουίνδσορ, Πάλος Χιλς, Χίκσβιλ, Σάρνια κ.ά. Επίσης, έχουν συμμετάσχει ομάδες από απομακρυσμένες πόλεις, όπως: Βανκούβερ, Ντιτρόιτ, Γκάρι Ιντιάνα, Γκλέντεϊλ Καλιφόρνια κλπ.

Εκτός από την ανοικτή κατηγορία (όπεν), διεξάγονται και πρωταθλήματα βετεράνων διαφόρων ηλικιών, ενώ κάποιες χρονιές έγιναν δυο ξεχωριστά πρωταθλήματα όπεν: επίσημων ομάδων (Competitive) και ανεπίσημων (Recreational).

Οι νικητές

2006
Μετείχαν 8 ομάδες από 4 πόλεις σε μία κατηγορία.
 Κατηγορία Πρωταθλητής σύλλογοςΌπεν "Καθημερινός Φραπές"/GR-04 Σικάγου (Dailyfrappe.com/GR-04) 

2007
Μετείχαν 18 ομάδες από 10 πόλεις σε 2 κατηγορίες
 Κατηγορία Πρωταθλητής σύλλογοςΌπεν  Ελλάς Γουίνιπεγκ (Hellas SC Winnipeg)Βετεράνων Α-30 Greeksoccer.com, Chicago. 

2008
Μετείχαν 22 ομάδες από 10 πόλεις σε 3 κατηγορίες.

 Κατηγορία Πρωταθλητής σύλλογοςΌπεν επίσημων Γουίνδσορ Χελένικ (Windsor Hellenic FC) Όπεν ανεπίσημων  Πανελλήνιος Ρίτσμοντ Χιλ (Panellinios FC - Richmond Hill, Ontario)Βετεράνων Α-30  Greeksoccer.com, Chicago 

2009
Μετείχαν 27 ομάδες από 15 πόλεις σε 6 κατηγορίες.

 Κατηγορία Πρωταθλητής σύλλογοςΌπεν επίσημων  Σάμος-Πυθαγόρας Χίκσβιλ Ν. Υόρκης (Samos Pythagoras Hicksville)Όπεν ανεπίσημων Ολυμπιακή Φλόγα Τορόντο (Olympic Flame F.I.S.A.)Παίδων 13-15 Ρεάλ Σικάγου (Real FC)Βετεράνων Α-30 Ελλάς Χάμιλτον Οντάριο (Hamilton Hellas SC).Παλαιμάχων Α-40  Ολυμπιακός Ν. Υόρκης (N.Y. Olympiakos FC)Παλαιμάχων Α-50  Ολυμπιακό Πνεύμα Σικάγου (O.A.C.A. Olympic Spirit) &      Τορόντο Χελένικ (Toronto Hellenic SC).

2010 
Μετείχαν 23 ομάδες από 9 πόλεις σε 4 κατηγορίες.

 Κατηγορία Πρωταθλητής σύλλογοςΌπεν επίσημων Τορόντο Ελλάς (Toronto Hellas FC)Όπεν ανεπίσημων Ολ. Φλόγα-Μ. Αλέξανδρος Σκάρμπορο (Olympic Flame "Alexander The Great" Scarborough)Παλαιμάχων Α-40  ΠΑΟΚ Ελλάς Τορόντο (PAOK Hellas Toronto)Παλαιμάχων Α-50 Τορόντο Χελένικ (Toronto Hellenic SC) &   Ολυμπιακό Πνεύμα Σικάγου (O.A.C.A. Olympic Spirit).

2011
Μετείχαν 14 ομάδες από 7 πόλεις σε 2 κατηγορίες.

 Κατηγορία Πρωταθλητής σύλλογος  Όπεν Ελληνική Αθλητική Ένωση Σικάγου (Hellenic Utd AC)Βετεράνων Α-38 Ελληνική Αθλητική Ένωση Σικάγου (Hellenic Utd AC).

 Πηγές 

Ιστοσελίδα τουρνουά.

Σικαγο
Κατηγορία:Σικάγο
Κατηγορία:Αθλητισμός στις Ηνωμένες Πολιτείες
Κατηγορία:Ποδοσφαιρικές διοργανώσεις ΗΠΑ